สินเชื่อแบงก์วิ่งฉิว ปีนี้เติบโต37.8%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — สินเชื่อธนาคารพาณิชย์ขยายตัวได้ไม่น้อยกว่า 37.8% 
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย เปิดเผยว่า ปีนี้เชื่อว่าสินเชื่อทั้งระบบจะเติบโต 35% ขณะนี้เศรษฐกิจเติบโตได้ดีมาก 
อย่างไรก็ดี ที่ผ่านมาเงินเฟ้อมีแนวโน้มปรับตัวขึ้น ทำให้ดอกเบี้ยนโยบายมีทิศทางปรับขึ้น ส่งผลให้ธนาคารพาณิชย์ต้องปรับดอกเบี้ยตาม ทั้งปัจจัยด้านสภาพคล่อง และการแข่งขัน
สำหรับสินเชื่อธนาคารทหารไทยในครึ่งปีแรกของธนาคารติดลบ 2.5% เพราะได้ขายหนี้ที่ไม่ก่อให้เกิดรายได้ ทำให้สินเชื่อลดลง แต่ธนาคารยังคงเป้าหมายสินเชื่อทั้งปีไว้ที่ 10% คิดเป็นสินเชื่อที่เพิ่มขึ้นสุทธิ 89 หมื่นล้านบาท โดยครึ่งปีหลังสินเชื่อในกลุ่มผู้ส่งออกยังไปได้ดี มีการเบิกใช้เงินทุนหมุนเวียนจำนวนมาก
แหล่งข่าวธนาคารกรุงไทย ประเมินว่า ในครึ่งปีแรกธนาคารมีสินเชื่อขยายตัว 4.5% โดยได้รับอานิสงส์จากการลงทุนของภาคเอกชน การส่งออกขยายตัว และโครงการกระตุ้นเศรษฐกิจของรัฐบาล จึงมั่นใจว่าสินเชื่อของธนาคารพาณิชย์ปีนี้จะเติบโต 7.8% หรือประมาณ 45 แสนล้านบาท